text: Delte aviser ud for 351 mio. kr. trods faldende oplag 
  09 marts 2015 kl. 21.24
  Avisernes faldende oplag presser ikke kun bladhusene. Også dem, som deler aviserne ud, har det svært. Men trods oplags-nedturen holder distributøren i Syddanmark omsætningen på 351,3 millioner kroner.
  Det er avisomdeleren DAO ? tidligere Dansk Avis Omdeling ? som for tredje år i træk kan glæde sig over et lille overskud.
  Selskabet, der ejes ligeligt af JP/Politikens Hus og Syddanske Medier (nu fusioneret i nyt stort avis-selskab), er ifølge egne oplysninger Jyllands største distributør af morgenaviser. Bl.a. Jyllands-Posten, Politiken, Berlingske Tidende, JydskeVestkysten, Børsen, Information, Ekstra Bladet, B.T. samt en række andre publikationer, gratisaviser og magasiner.
  DAO beskæftiger 585 personer ? en stigning på 100 i 2014, skriver MediaWatch.
  